Diari Oficial de la Generalitat Valenciana


Sumari del DOGV 9573, del 13-04-2023 (2023/3933)

RESOLUCIÓ de 6 d'abril de 2023, de la Presidència de la Generalitat, sobre les ajudes destinades a finançar actuacions a realitzar pels municipis i entitats locals menors de la Comunitat Valenciana, referides a facilitar l'accessibilitat de les cases consistorials i edificis públics destinats a tercera edat, a persones amb discapacitat o diversitat funcional i a altres usos públics, mitjançant l'eliminació de barreres arquitectòniques, convocades per la Resolució de 4 de novembre de 2022, de la Presidència de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9573

Data del DOGV
:   13-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/3933


Data del document
:   06-04-2023

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública
    * administració local

RESOLUCIÓ de 6 d'abril de 2023, de la Presidència de la Generalitat, sobre les ajudes destinades a finançar actuacions a realitzar pels municipis i entitats locals menors de la Comunitat Valenciana, referides a facilitar l'accessibilitat de les cases consistorials i edificis públics destinats a tercera edat, a persones amb discapacitat o diversitat funcional i a altres usos públics, mitjançant l'eliminació de barreres arquitectòniques, convocades per la Resolució de 4 de novembre de 2022, de la Presidència de la Generalitat. [2023/3933]  
I. Pel Decret 7/2018, de 12 d'abril, del president de la Generalitat, publicat en el DOGV núm. 8275, de 17 d'abril de 2018, es van aprovar les bases reguladores de subvencions destinades a finançar actuacions a realitzar pels municipis i entitats locals menors de la Comunitat Valenciana, referides a facilitar l'accessibilitat de les cases consistorials i edificis públics destinats a tercera edat, a persones amb discapacitat o diversitat funcional i a altres usos públics, mitjançant l'eliminació de barreres arquitectòniques.  
Per la Resolució de 4 de novembre de 2022, de la Presidència de la Generalitat, publicada en el DOGV núm. 9466, de 9 de novembre de 2022, es varen convocar subvencions destinades a municipis i entitats locals menors de la Comunitat Valenciana amb població que no excedisca els 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals mitjançant l'eliminació de barreres arquitectòniques.  
  
II. En aquesta convocatòria s'han presentat 168 sol·licituds de subvenciones. Una vegada examinades les diferents sol·licituds, la Comissió no ha entrat a valorar les següents:  
- Sol·licitud de l'Ajuntament de Burjassot presentada el 22 de novembre de 2022. Se li va requerir l'aportació de documentació necessària per a la valoració del projecte, i, transcorregut el termini concedit per atendre el requeriment, es va procedir a tindre'l per desistit, d'acord amb l'article 5.3 del Decret 7/2018, de 12 d'abril, del president de la Generalitat, pel qual s'aproven les bases reguladores d'aquestes ajudes.  
  
- Sol·licitud de l'Ajuntament de Chera presentada el9 de desembre de 2022. No s'entra a valorar perquè l'objecte de les obres per a les quals se sol·licita l'ajuda consisteixen en la construcció d'un gual per a les persones vianants en el col·legi públic, i no impliquen realització de noves obres ja que tenen solucionada l'accessibilitat a l'edifici i tan sols es proposa la millora de la rampa existent i la substitució de les portes d'accés, incomplint el que es preveu en l'article 1 de la Resolució de 4 de novembre de 2022, de convocatòria de les ajudes.  
- Sol·licitud de l'Ajuntament del Real de Gandia presentada el 7 de desembre de 2022. No s'entra a valorar perquè l'objecte de les obres per a les quals es sol·licita l'ajuda és la col·locació d'un bany per a persones amb diversitat funcional en les instal·lacions esportives municipals, però com és una instal·lació mòbil i de caràcter provisional, s'incompleix el que es disposa en el l'article 1 de la Resolució de 4 de novembre de 2022, de convocatòria de les ajudes, que establix que les obres a subvencionar s'han d'executar en edificis.  
- Sol·licitud de l'Ajuntament de Benijófar presentada el 9 de desembre de 2022. No s'entra a valorar perquè l'objecte és la realització d'obres en una zona de pàrquing públic en el carrer Ramón y Cajal de la localitat, incomplint el que es preveu en l'article 1 de la Resolució de 4 de novembre de 2022, de convocatòria de les ajudes.  
- Sol·licitud de l'Ajuntament de Castalla presentada el 12 de desembre de 2022. No s'entra a valorar, de conformitat amb l'article 4 de la convocatòria, perquè el termini de presentació de sol·licituds va finalitzar el dia 9 de desembre de 2022..  
- Sol·licitud de l'Associació Junta Central de Festes de Moros i Cristians de Villena, presentada el 25 de novembre de 2022. No s'entra a valorar perquè la sol·licitud no es presenta per una entitat beneficiària de les incloses en l'article 3 del Decret 7/2018, de 12 d'abril, del president de la Generalitat, pel qual s'aproven les bases reguladores d'aquestes ajudes, això és, municipis i entitats locals menors de la Comunitat Valenciana amb població que no excedisca de 50.000 habitants.  
- Sol·licitud de l'Ajuntament de Alcoleja presentada el 7 de desembre de 2022. Se li va requerir que en la memòria valorada es detallaren les despeses que efectivament poden ser objecte de ajuda. Transcorregut el termini sense emplenar aquesta documentació, no s'entra a valorar la sol·licitud perquè l'objecte de les obres per a les quals es sol·licita l'ajuda consisteix principalment en millorar les condicions d'habitabilitat d'un habitatge social, incomplint el que es preveu en l'article 1 de la Resolució de 4 de novembre de 2022, de convocatòria de les ajudes.  
- Sol·licitud de l'Ajuntament de Loriguilla presentada el 7 de desembre de 2022, a la qual acompanya una memòria valorada l'objecte de la qual consisteix en una ampliació de l'edifici en planta baixa, cap als números de policia 11 i 13 de la mateixa Av. del Oeste, ja que són també dotacions municipals i es poden reestructurar els espais, incomplint el que es preveu en l'article 1 de la Resolució de 4 de novembre de 2022, de convocatòria de les ajudes.  
- Sol·licitud de l'Ajuntament de Càlig, presentada el 2 de desembre de 2022. Mitjançant un escrit, de 3 de març de 2023, es manifesta el desistiment a la dita sol·licitud, que s'accepta en aquesta resolució.  
  
III. De conformitat amb el que estableix l'article 7 del Decret 7/2018, de 12 d'abril, del president de la Generalitat, d'aprovació de les bases reguladores d'aquestes subvencions. segons la redacció que li dona el Decret 36/2021, de 25 d'octubre, del president de la Generalitat, per a determinar la quantia de les subvencions, seran seleccionats, prioritàriament, els projectes d'actuació consistents a facilitar l'accessibilitat de les cases consistorials i altres edificis públics destinats a tercera edat o persones amb discapacitat o diversitat funcional, i s'utilitzarà, com a criteri de valoració, l'import del pressupost de l'entitat local vigent a l'entrada en vigor de la convocatòria tot això en els termes exposats en aquesta.  
Resultant que l'import total de les sol·licituds d'ajuda per a l'execució de projectes d'actuació prioritaris d'acord amb l'article 6.2 de la convocatòria, excedeix el crèdit previst per a aquestes ajudes, la comissió avaluadora, en la reunió de data 7 de març de 2023, va determinar, per a l'elecció de les entitats beneficiàries, aplicar l'ajuda tenint en compte els mateixos percentatges aplicats en la convocatòria de 2022, seguint així la línia de coherència amb les ajudes concedides durant l'exercici anterior. Aquests percentatges es tradueixen en els següents:  
  
Municipis amb pressupost inferior a 1.000.000 d'euros, el 100 %.  
Municipis amb pressupost entre 1.000.000 i 05.680.432 d'euros, el 63 %.  
Municipis amb pressupost superior a 43.214.730 d'euros, el 45 %.  
  
Atés que no s'ha esgotat el crèdit disponible amb l'anterior distribució, es procedeix a concedir ajudes als ajuntaments sol·licitants, els projectes dels quals estan dirigits a edificis destinats a altres usos, aplicant els mateixos criteris que els tinguts en compte per als edificis prioritaris, en compliment del que es disposa en l'article 6 de la Resolució de 4 de novembre de 2022, de la Presidència de la Generalitat, per la qual es convoquen les presents ajudes, fins a haver esgotat el crèdit disponible.  
  
  
IV. Vist que, de conformitat amb el que s'estableix en l'article 5, punt quart, del Decret 7/2018, de 12 d'abril, la comissió avaluadora, després de l'estudi i la valoració de les sol·licituds presentades, i comprovat que compleixen els requisits de la convocatòria, ha elevat la proposta de resolució corresponent amb la fixació de les ajudes concedides, sense que en aquestes estiguen compreses les despeses relatives a redacció de projectes o direccions d'obra.  
  
V. En virtut de tot el que s'ha exposat anteriorment, atesa la proposta de resolució elevada per la comissió avaluadora i fent ús de l'atribució delegada d'acord amb l'apartat huité, lletra b), de la Resolució de 17 de febrer 2022, del president de la Generalitat, per la qual delega determinades atribucions en diferents òrgans de la Presidència, resolc:  
  
  
Primer  
Concedir als municipis, un total de 96, que s'indiquen en l'annex I, les quantitats allí expressades en concepte d'ajudes destinades a municipis i entitats locals menors de la Comunitat Valenciana amb població que no excedisca els 50.000 habitants per a finançar actuacions que faciliten la millora de l'accessibilitat de les cases consistorials i altres edificis municipals per mitjà de l'eliminació de barreres arquitectòniques, amb un import total concedit de 4.994.643,00 euros, amb càrrec a la línia de subvenció S0712000, inclosa en el programa 125.10, Administració local, del pressupost de la Generalitat per a l'exercici 2023.  
  
  
Segon  
No admetre les sol·licituds dels ajuntaments de Burjassot, Chera, el Real de Gandía, Benijófar, Castalla, Alcoleja, Loriguilla i l'Associació Junta Central de Festes de Moros i Cristians de Villena, pels motius exposats anteriorment.  
  
Tercer  
Acceptar el desistiment de l'ajuntament de Càlig, a la sol·licitud d'ajuda econòmica presentada.  
  
Quart  
Desestimar la resta de sol·licituds, no incloses en l'Annex I, per no existir suficient crèdit restant, i procedir d'acord amb l'article 7, apartat 6, del Decret 7/2018, de 12 d'abril, del president de la Generalitat, d'aprovació de les bases reguladores d'aquestes subvencions, en la redacció que li dona el Decret 36/2021, de 25 d'octubre, del president de la Generalitat.  
  
Cinqué  
Requerir la presentació de la documentació justificativa prevista en la convocatòria. El termini de presentació d'aquesta documentació finalitzarà el 31 d'octubre de 2023, i l'actuació subvencionada haurà d'estar amb anterioritat a aquesta data.  
La quantia a justificar es correspondrà amb el total de la despesa de l'actuació subvencionada (IVA inclòs).  
Per a això, els municipis beneficiaris hauran de presentar la documentació següent:  
a) Certificat d'una persona tècnica municipal competent que acredite que les actuacions realitzades compleixen els requeriments tècnics exigits per la normativa vigent en matèria d'accessibilitat i barreres arquitectòniques.  
b) Igualment, haurà de presentar-se la documentació justificativa següent, segons el tipus d'actuació:  
b.1. Certificat final d'obra, en els supòsits que els ajuntaments hagen contractat l'obra.  
b.2. Certificat municipal de final de les obres expedit pel personal funcionari competent.  
c) Còpia compulsada de les factures reglamentàries segons la normativa vigent, així com qualsevol altra documentació justificativa suficient, si és el cas.  
d) Certificat acreditatiu de trobar-se al corrent en el compliment de l'obligació de rendició dels seus comptes anuals davant la Sindicatura de Comptes.  
  
Sisé  
En els supòsits en què la justificació de les despeses realitzades no arribe a la quantia atorgada o no es presente la justificació de la despesa en el termini fixat en l'apartat anterior, es procedirà d'acord amb el que estableix l'article 15 del Decret 7/2018, de 12 d'abril, del president de la Generalitat, i en l'article 172 de la Llei 1/2015, de 2 de febrer, de la Generalitat, d'hisenda pública, del sector públic instrumental i de subvencions.  
  
Contra aquesta resolució, que posa fi a la via administrativa, es podrà interposar, potestativament, un recurs de reposició davant el mateix òrgan que l'ha dictada, en el termini d'un mes comptador des de l'endemà de la publicació, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que estableixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
València, 6 d'abril de 2023.- El director general d'Administració Local (p. d. R. 17.02.2022; DOGV 9282, 21.02.2022): Adolfo Sanmartín Besalduch.  
  
  
ANNEX I  
Ajudes concedides  
  
Municipi Nom del projecte % Ajuda Ajuda concedida  
Ademuz Accessibilitat de l'edifici administratiu educatiu 63 62.169,00  
Agullent Adaptació a la normativa d'accessibilitat d'ascensor de la Casa de la Cultura 63 31.296,00  
Albocàsser Millores per a l'accessibilitat Casa de la Cultura 100 72.060,00  
Alboraia/Alboraya Rampa accessible edifici municipal C/ Miraculosa, 17 45 7.744,00  
Alfauir Accessibilitat al centre social, rampa i ascensor 100 39.230,00  
Almenara Plataforma elevadora inclinada en l'Edifici Pablo Freire 63 10.908,00  
Almussafes Obres d'accessibilitat en el lavabo del Centre d'Informació Juvenil Municipal 45 8.336,00  
Altea Instal·lació de plataforma elevadora Casa Cultura 45 62.813,00  
Alzira Accessibilitat Casa Consistorial 45 11.232,00  
Andilla Accessibilitat Casa Consistorial 381 299.553,00  
Antella Instal·lació d'ascensor per a la millora de l'accessibilitat a la Casa de la Cultura 900 963.211,00  
Ares del Maestrat Millora de l'accessibilitat de la Casa Consistorial 507 439.206,00  
Artana Millora Accessos Casa Consistorial 63 14.151,00  
Bèlgida Millora accessibilitat Cementeri 100 38.365,00  
Benafer Muntatge Ascensor en Edifici Llar de Jubilats 100 29.593,00  
Benafigos Accessibilitat dels vestidors de la zona esportiva 100 82.416,00  
Benagéber Millora accessibilitat, instal·lació ascensor aquàtic i adaptació de la piscina municipal 100 26.552,00  
Benassal Accessibilitat del Centre de Salut i Centre de Dia 63 30.117,00  
Benavites Millora d'accessibilitat local Casal Jove 100 53.434,00  
Benferri Instal·lació d'ascensor en edifici de serveis 63 36.414,00  
Benifairó de la Valldigna Reforma serveis higiènics Bar Cafeteria Llar Persones Jubilades per a millorar accessibilitat 63 10.448,00  
Benigànim Instal·lació d'ascensor a la Casa de la Música 63 55.759,00  
Benimassot Millores d'Accessibilitat en els serveis del Bar-Centre social 100 48.211,00  
Benimodo Millora accessibilitat edifici en complex de les «Escoles Velles» 63 42.675,00  
Beniparrell Millora accessibilitat Casa Consistorial 63 94.379,00  
Benissuera Accessibilitat del bar municipal 483 995.663,00  
Bétera Instal·lació d'ascensor en Pavelló Poliesportiu 45 37.392,00  
Bolulla Projecte d'adequació i instal·lació d'un ascensor en Casa de la Cultura 100 40.709,00  
Cabanes Millora d'accessibilitat de l'edifici de l'Ajuntament 63 92.067,00  
Casas Bajas Adequació accessible recinte piscina municipal 990 733.924,00  
Castelló de Rugat Adequació d'accessibilitat i habilitació de dependències municipals 63 94.500,00  
Cheste Accessibilitat edifici Ajuntament 63 94.500,00  
Corbera Millora accessibilitat Ajuntament 63 50.771,00  
Cortes de Arenoso Millora d'accessibilitat Edifici Multifuncional amb la instal·lació d'un ascensor en San Vicente de Piedrahita 100 90.056,00  
Costur Millores de l'accessibilitat a l'Ajuntament 100 16.199,00  
Cullera Ampliació i reforma de la Casa Consistorial per a l'accessibilitat 45 67.500,00  
Daimús Millora de l'accessibilitat en planta baixa d'edifici municipal 63 21.142,00  
Daya Vieja Accessibilitat Església 100 13.666,00  
Domeño Obres d'eliminació de barreres arquitectòniques en el Bar-Cafeteria del Poliesportiu Municipal 100 26.280,00  
El Fondó de les Neus /Hondón de las Nieves Millora de l'accessibilitat dels vestuaris de la piscina municipal 63 34.217,00  
Estivella Eliminació de barreres arquitectòniques i instal·lació d'ascensor en Casa de la Vila 63 22.107,00  
Foios Instal·lació de plataforma elevadora en l'Edifici de L'Antic Escorxador Municipal 63 16.979,00  
Godella Col·locació d'ascensor en edifici municipal Casino 45 33.752,00  
Jalance Rampa d'evacuació en la Residència de la Tercera Edat San Blas 63 14.639,00  
Jarafuel Millora d'accessibilitat en l'edifici del Centre de   
Serveis 63 38.074,00  
La Font d'En Carròs Substitució d'ascensor a Casa de la Cultura 63 30.344,00  
La Granja de la Costera Eliminació barreres arquitectòniques i millora accessibilitat edifici Ajuntament 100 43.125,00  
La Pobla Llarga Instal·lació d'ascensor en Edifici Municipal destinat a Museu i Auditori 63 23.475,00  
La Romana Adaptació accessible edifici 3a edat 63 26.577,00  
La Vall d'Alcalà Millora Accessibilitat Vestuaris Poliesportiu municipal 100 24.998,00  
La Vall d'Uixó Instal·lació d'un ascensor en el mercat municipal 45 19.702,00  
L'Alqueria de la Comtessa Supressió de barreres arquitectòniques a la Casa de la Cultura i aulari EPA 63 25.331,00  
l'Ènova Millora de l'accessibilitat de l'Asil San José 100 91.975,00  
Les Useres/Useras Millora Accessibilitat Consultori Mèdic Municipal 100 24.876,00  
Llucena/Lucena del Cid Accessibilitat per a Residència de Majors 63 37.245,00  
Llutxent Millores d'accessibilitat al Palau de Llutxent 63 16.009,00  
Macastre Supressió de barreres arquitectòniques en els edificis confrontants de la Casa de la Cultura i de la Música 100 68.985,00  
Massalavés Accessibilitat Casa de la Música 63 63.000,00  
Meliana Instal·lació ascensor edifici serveis socials 63 30.627,00  
Miramar Instal·lació d'un elevador i execució d'una rampa a la Casa de la Cultura 63 94.500,00  
Moixent/Mogente Instal·lació d'ascensor accessible en gimnàs municipal 63 41.266,00  
Moncada Millora de l'accessibilitat universal i reforma de banys en Centre Juvenil 45 13.309,00  
Monforte del Cid Implantació d'un ascensor a l'Auditori Municipal 63 36.915,00  
Montaverner Eliminació de barreres arquitectòniques a l'accés del Centre Polifuncional 63 19.809,00  
Montesa Eliminació de barreres arquitectòniques i millora accessibilitat dependències Ajuntament 63 59.966,00  
Morella Millora de l'accessibilitat en l'Edifici Municipal Colomer-Zurita 63 30.298,00  
Novelda Obres de millora d'accessibilitat a la Casa Consistorial 45 21.757,00  
Novetlè/Novelé Adequació accés i lavabos en Centre Social Lo Saló 100 55.614,00  
Onil Instal·lació d'ascensor en Pavelló Poliesportiu 63 69.394,00  
Parcent Adequació Casa Consistorial 100 46.106,00  
Pedralba Millora instal·lacions i accés gimnàs municipal 63 21.595,00  
Pinet Millora de l'accessibilitat a la casa consistorial 316 041.238,00  
Portell de Morella Millora accessibilitat instal·lacions municipals esportives i d'ús terciari 722 028.955,00  
Puçol Accessibilitat a plantes primera i soterrani del Mercat Municipal 45 50.434,00  
Quatretonda Millora accessibilitat Cementeri Municipal 63 88.169,00  
Quatretondeta Millora de l'accessibilitat en l'entorn i interiors de l'edifici del Consultori Mèdic  
 100 39.192,00  
Riba-roja de Túria Instal·lació d'elevador en pavelló Esportiu 45 24.880,00  
Rocafort Millora accessibilitat vestuaris femenins poliesportiu municipal (bany i dutxa) 63 7.226,00  
Rossell Accessibilitat dels vestuaris de les piscines municipals  
 762 358.577,00  
San Isidro Millora de l'accessibilitat al Centre Cívic social 63 11.875,00  
Sant Joan d'Alacant Millora de l'accessibilitat de la Casa Consistorial 45 56.677,00  
Sant Mateu Accessibilitat de la planta baixa de l'Escola de Música 63 94.500,00  
Segorbe Millora accessibilitat pavelló Poliesportiu Municipal 63 33.788,00  
Serra Eliminació de barreres arquitectòniques Piscina Municipal 63 93.636,00  
Sierra Engarcerán Millora de l'accessibilitat a l'Ajuntament 100 3.103,00  
Sot de Ferrer Accessibilitat Consultori Mèdic 100 18.534,00  
Sueca Millora d'accessibilitat al claustre del Convent de la Verge de Sales 45 50.406,00  
Teresa de Cofrentes Instal·lació Ascensor en Centre Cultural 63 30.492,00  
Terrateig Eliminació barreres arquitectòniques en edifici Palau per a trasllat de la Casa Consistorial 100 75.000,00  
Tollos Millores d'accessibilitat en lavabos del bar de la piscina 100 48.042,00  
Torreblanca Millora de l'accessibilitat de l'Antiga Biblioteca 63 63.782,00  
Torres Torres Millora de l'accessibilitat en dependències municipal de la Casa Consistorial 888 546.043,00  
Villar del Arzobispo Instal·lació d'ascensor i millora d'accessibilitat en el Centre Sociocultural 63 44.129,00  
Vistabella del Maestrat Accessibilitat de l'edifici Sociocultural destinat a la Gent Gran Antiga Presó 574 792.673,00  
Viver Millora de l'accessibilitat a l'edifici municipal Espai Cultural Convent 63 24.321,00  
Xeraco Intervenció i actuacions de millora de l'accessibilitat a la Casa Consistorial 63 62.502,00